Άννα Ιουλία ντε Μελύν

Η Άννα Ιουλία ντε Μελύν, γαλλ.: Anne Julie Adélaïde de Melun (1698 – 18 Μαΐου 1724) από τον Οίκο ντε Μελύν, ήταν Γαλλίδα αυλική. Διετέλεσε αναπληρώτρια γκουβερνάντα των βασιλοπαίδων της Γαλλίας

 Βιογραφία 
Γεννημένη το 1698, βαπτίστηκε με το όνομα Άννα Ιουλία Αδελαΐδα και ήταν γνωστή ως Άννα Ιουλία. Γεννήθηκε ως το δεύτερο από τα δύο παιδιά του Λουδοβίκου Α΄ ντε Μελύν πρίγκιπα του Επινουά, και τής συζύγου του Ελισάβετ Θηρεσίας της Λωρραίνης, πριγκίπισσας του Λιλεμπόν. Ο αδελφός της Λουδοβίκος Β΄ τε Μελέν δούκας του Ζουαγιέζ εξαφανίστηκε το 1724, δύο μήνες μετά το τέλος της.

Ήταν κυρία του Μπουμπέρ (Boubers) από μόνη της.  Τα δικαιώματα ευγενείας κατασχέθηκαν το 1789. 

Σε ηλικία περίπου 15 ετών, παντρεύτηκε τον Ιούλιο ντε Ροάν πρίγκιπα του Σουμπίζ. Το ζευγάρι παντρεύτηκε στο Παρίσι στις 16 Σεπτεμβρίου 1714. Ο σύζυγός της ήταν μέλος του Πριγκιπικού Οίκου ντε Ροάν (Rohan) και με τον γάμο αυτό, η Άννα Ιουλία ανέλαβε το αξίωμα της Αυτού Υψηλότητος.

Αυτή και ο σύζυγός της ήταν 2α εξαδέλφια. Η Άννα Ιουλία ήταν βοηθός γκουβερνάντα των βασιλοπαόδων της Γαλλίας, και εργαζόταν με την κυρία ντε Βενταντούρ, την εκ μητρός γιαγιά τού συζύγου της.

Το ζευγάρι απέκτησε συνολικά πέντε παιδιά, μεταξύ των οποίων τον Κάρολο ντε Ρόαν, δούκα του Ρόαν-Ροάν τον διάσημο στρατηγό του Λουδοβίκου ΙΕ΄, καθώς και την Μαρί Λουίζ κυρία ντε Μαρσάν. Αυτή και ο σύζυγός της απεβίωσαν στο Παρίσι από ευλογιά. Ο μεγαλύτερος γιος της, Κάρολος, διαδέχθηκε τον τίτλο ως πρίγκιπας του Σουμπίζ. Με την εξαφάνιση τού αδελφού της, το πριγκιπάτο του Επινουά (που προηγουμένως ανήκε στον πατέρα τής Άννας Ιουλίας), περιήλθε στον γιο της, Κάρολο. 

Απεβίωσε από ευλογιά σε ηλικία είκοσι ετών.

 Οικογένεια 
 Κάρολος ντε Ροάν, πρίγκιπας του Σουμπίζ, δούκας του Ροάν-Ροάν (16 Ιουλίου 1715 – 4 Ιουλίου 1787). Νυμφεύτηκε πρώτα την Άννα Μαρία Λουίζα ντε Λα Τουρ ντ'Ωβέρν (1722–1739) και απέκτησε απογόνους. Έκανε 2ο γάμο, με την Άννα Θηρεσία της Σαβοΐας (1717–1745) και απέκτησε απογόνους. Νυμφεύτηκε ξανά, με την Άννα Βικτωρία της Έσσης-Ράινφελς-Ρότενμπουργκ (1728–1792), χωρίς να αποκτήσει απογόνους.
 Φραγκίσκος Αρμάνδος Αύγουστος, καρδινάλιος του Σουμπίζ, πρίγκιπας του Tουρνόν (1 Δεκεμβρίου 1717 – 28 Ιουνίου 1758).
 Μαρία Λουίζα Ζενεβιέβ (7 Ιανουαρίου 1720 – 4 Μαρτίου 1803), παντρεύτηκε τον Γκαστόν Ζαν Μπατίστ της Λωρραίνης, κόμη του Μαρσάν, χωρίς απογόνους.
 Φραγκίσκος Αύγουστος, κόμης του Τουρνόν (16 Σεπτεμβρίου 1721 – 6 Αυγούστου 1736), άγαμος.
 Ρενέ, ηγούμενος του Λουξέιγ (26 Ιουλίου 1723 – 7 Φεβρουαρίου 1743), άγαμος..

Πρόγονοι

 Αναφορές και σημειώσεις 

Κατηγορία:Δούκισσες του Ζουαγιέζ
Κατηγορία:Οίκος του Ροάν